310 



Man staar vel her overfor Planter, der ere paa Grænsen 

 mellem autofytisk (epifytisk) og parasitisk Levevis og derfor 

 ikke med fuld Ret lade sig henføre hverken til den ene eller 

 den anden af de to biologiske Grupper, saaledes som disse 

 i Almindelighed defineres med typiske Exempler for Øje. 

 Forøvrigt er der jo heller ikke nogen Grund til at vente en 

 skarp Adskillelse mellem Epifyter og Parasiter; thi de sidste 

 udgjøre jo blot en i biologisk Henseende mere specialiseret 

 Gruppe af epifytiske Planter. 



Ejendommelige Tilpasningsforhold til en bestemt Leve- 

 vis træffe vi hos Planktonalgerne. De typiske blaa- 

 grønne Planktonalger indeslutte i deres Gellerum Hulheder, 

 som ere opfyldte med Luft (Luftvakuoler, se p. 293). Ved 

 Luftvakuolernes Tilstedeværelse gjøres Cellernes Vægtfylde 

 mindre, omtrent lige saa stor som Vandets 1 ). Derfor kunne 

 disse luftførende Alger holde sig frit svævende i Vandet uden 

 at synke til Bunds. De findes alene i de øverste Vandlag, 

 hvor de passivt føres af Sted ved Vandets Bevægelser 2 ). 

 Naar de i Massevis samle sig i Overfladen, danne de den 

 saakaldte Vandblomst (Polycystis aeruginosa, Anabaena 

 flos aquae o. s. v.). Vandblomst dannes især paa stille varme 

 Sommerdage, naar Vandet er roligt; man ser da Overfladen 

 bedækket med blaa- eller spanskgrønne, løse, skumagtige 

 Masser, som udbrede en ejendommelig og karakteristisk 

 Lugt. 



Blaagrønne Planktonalger forekomme baade i salt og 

 ferskt Vand. Nogle ere karakteristiske for de store, aabne 

 Have (Trichodesmium-Åvteme, dog kun i varme Have), andre 

 findes kun i Ferskvand (Polycystis , Coelosphaerium o. a. 



1 ) Formindskelse af Vægtfylden kan hos de blaagrønne Alger ogsaa 

 opnaas paa anden Maade end ved Luftvakuoler. Saaledes ved Til- 

 stedeværelsen af Geléhylstre om Gellerne, hvorved disse gjøres for- 

 holdsvis lettere (Gonijohosphaeria lacustris o. a.). 



2 ) Hos en af vore Plankton-Oscillatoriaer, O. rubescens, har Forf. iagt- 

 taget de samme ejendommelige, glidende Bevægelser, som er karak- 

 teristiske for flere Arter af Slægten. 



